Anna Gillian

Emily húga és Michael felesége. Anna és Emily is bántalmazott családban nőtt fel, apjuk vert mindenkit, de főleg Annát és az anyjukat. Emily próbálta megvédeni apjuktól a kisebbik húgát, ami úgy ahogy sikerült is. Anna nem önszántából ment hozzá Michaelhez, hanem az egyszerűség kedvéért így mind két idősebb testvér (Nathan, Emily) tudott figyelni rájuk. CIB jelentése szerint bipoláris személyiségzavarban szenvedett, a Sötétség előttben több probléma, köztük a gyermeki rajongás is megjelenik, ami végül piromániában és a MSKE Libre Arbitre templomának leégésében teljesedik ki. Emellett fokozottan szuicid hajlamai vannak, ám ezeket többségében vagy húga megakadályozta, hol erőszakkal, hol kedves szóval (amennyire ő maga kedves tudott lenni). Míg Nathan jelen volt a közösségben, addig ezek a tünetek kordában voltak tartva, ám a greenocki eseményeket követően, ahol ők nem szálltak fel a Lélekóceánra, az egészsége drasztikusan romlani kezd. Ennek 3 fő oka volt: 
#A húga.
#A folyamatos menekülés és az,
#Folyamatosan pénz szűkében voltak.
A menekülés alatt Varsóban Hanka, később Kijevben Jelena álnév alatt bujkál nővérével és párjával. Varsóban sem volt a helyzet magaslatán az egészségét tekintve mert a gyógyszere drága a fekete piacon, de Kijevben már nagyon beteg, és gyenge, és ő volt az egyedüli pénzkereső, de csak koldulni volt képes. Mikor Cyril másodjára is rájuk akad, akkor végre Emily is úgy dönt, hogy nincs miért tovább futni, akkor költöztek el titokban Johannesburgba. Szívszorító látni a teljes leépülését, amit Emily kényszerített rá paranoiájával, és még a gyerek lehetőségét is elvette tőle (lásd Fekete Mise), emiatt lett végül valójában öngyilkos.
===Árulása===
Van egy szál a Sötétség előttben, ami nem kerül kifejtésre: van egy telefonhívás közte és Jessica Kerwin között, amibe kicsit később bekapcsolódik Tess Gordon is, akik szerint Anna elárulta Nathant, ami jó kérdés, hogy mit jelent, illetve kérdéses, hogy mit tett (valószínűleg valakinek kiadta Nathan cellurális számát, amivel bemérhető volt). Amikor Tess szembesíti azzal, hogy az ő lelkén szárad Nathan halála ezt nem képes feldolgozni, és úgy dönt, hogy ezúttal ténylegesen öngyilkos lesz, így elmenekül a helyszínről mielőtt megérkezne a Lélekóceán, és a környező erdőkben felvágja az ereit. Később emiatt a holohívás miatt ismerheti fel Cyril Ruelle hallgatóságban Tess Gordont.
 
Category:Karakterek
Category:Fő karakterek